recursal/SuperWikiNEXT-32B huggingface dataset:
**ராஸ்முஸ் லெர்டோர்ஃப்** (ஆங்கில மொழி: *Rasmus Lerdorf*, பிறப்பு: 22 நவம்பர் 1968) ஒரு டானிய - கனடிய நிரலாளர். அவர் பி.ஹெச்.பி மொழியை உருவாக்கி அதன் முதல் இரண்டு பதிப்புகளை எழுதியும் ஜிம் வின்ஸ்டட் (பின்னாளில் *blo.gsஐ* உருவாக்கியவர்), ஸ்டிக் பாக்கன், ஷேன் கராவியோ, ஆண்டி குட்மன்ஸ் ஸெயேவ் சூரஸ்கி ஆகியோரைக் கொண்ட குழுவினருடன் சேர்ந்து பங்களித்துப் பிந்தைய பதிப்புக்கள் உருவாகக் காரணமாகவும் இருந்தார். இப்போதும் இத்திட்டத்திற்கு பங்களித்து கொண்டு இருக்கிறார்.

ஆரம்ப வாழ்க்கையும் கல்வியும்
----------------------------

அவருடைய குடும்பம் 1980ஆம் ஆண்டு டென்மார்க்லிருந்து கனடாவிற்கு குடியெறியது. பின்னர் 1983ஆம் ஆண்டு கிங் நகரம் ஒண்டாரியோ நகரத்துக்கு இடம் பெயர்ந்தது.

வேலை
----

செப்டம்பெர் 2002 ல் இருந்து நவம்பர் 2009 வரை யாஹூ நிறுவனத்தில் உள்கட்டமைப்பு வடிவமைப்பு பொறியாளராக பணி புரிந்து வந்தார். 2010 ஆம் ஆண்டு வீபே நிறுவனத்தில் அப்ளிகேசன் ப்ரொக்ரமிங் இன்டர்பேஸ் தயாரிப்பில் இணைந்தார். பின்னர் இட்ச்ய் ல் 2012 லும் ஜலச்டிக் ந்றுவனத்தில் 2013 ஆம் ஆண்டு மூத்த ஆலோசகர் ஆகவும் பணி புரிந்தார்.

விருதுகள்
---------

2003ஆம் ஆண்டு மாசாசூசெட்சு தொழில்நுட்பக் கழகத்தின் டெக்னாலச்சி ரிவ்யூ TR100 இனால் உலகின் தலைசிறந்த 100 கண்டுபிடிப்பாளர்களில் ஒருவராக தேர்ந்தெடுக்கப்பட்டார்.

சான்றுகள்
---------

1. ↑  "Rasmus Lerdorf" (PDF). K.C.S.S. Alumni Association. 2013-10-29 அன்று மூலம் (PDF) பரணிடப்பட்டது. 2013-02-21 அன்று பார்க்கப்பட்டது.
2. ↑  "2003 Young Innovators Under 35". டெக்னாலச்சி ரிவ்யூ. 2003. August 15, 2011 அன்று பார்க்கப்பட்டது.
**பிரகீத் எக்னலிகொட** (*Prageeth Eknaligoda*) இலங்கையின் ஊடகவியலாளரும், கேலிச்சித்திர ஓவியரும் ஆவார். சுதந்திர ஊடக அமைப்பைச் சேர்ந்த இவர் லங்காநியூஸ்.கொம் இணையத்தளத்தின் ஊடகவியலாளராகப் பணியாற்றியவர். இவர் இலங்கை அரசுத்தலைவர் தேர்தலுக்கு இரண்டு நாட்களுக்கு முன்னர், 2010, சனவரி 24 ஆம் நாள் இரவு 08:30 மணியளவில் கொஸ்வத்தை என்ற இடத்தில் வைத்துக் காணாமல் போனதாக முறையிடப்பட்டது
. இவர் இலங்கை அரசு சார்பானவர்களால் கடத்தப்பட்டதாக அவரது குடும்பத்தினர் நம்புகின்றனர், ஆனாலும் இதனை அரசாங்கள் மறுத்துள்ளது.

இரண்டு பிள்ளைகளின் தந்தையான பிரகீத் முன்னொரு தடவையும் கடத்தப்பட்டு விசாரிக்கப்பட்டு விடுவிக்கப்பட்டார். முன்னாள் இராணுவத் தளபதி சரத் பொன்சேகாவை மையப்படுத்தி "போர் ஒன்றை வெற்றி கொள்வதற்கான இரகசியங்கள்' என்ற 40 நிமிட நேர ஆவணத் திரைப்படத்தைத் தயாரித்தவர்களில் இவரும் ஒருவர்.

எக்னலிகொட காணாமல் போன நிகழ்வை விளக்கி பன்னாட்டு மன்னிப்பு அவை அறிக்கை வெளியிட்டுள்ளது. எல்லைகளற்ற செய்தியாளர்கள் என்ற அமைப்பும் இவரைப்பற்றித் தனது கரிசனையை வெளிப்படுத்தியுள்ளது. கொழும்பு குற்றப்பதிவுத் திணைக்களம் எக்னலிகொட காணாமல் போனமை குறித்து விசாரணைகளை மேற்கொண்டிருந்தது. ஆனாலும் இவர் இதுவரையில் கண்டுபிடிக்கப்படவில்லை.

இவற்றையும் பார்க்கவும்
----------------------

* இலங்கையில் மனித உரிமைகள்

மேற்கோள்கள்
-----------

1. ↑  "Journalist "verschwunden" | Amnesty International Deutschland". Amnesty.de. 2010-04-02 அன்று பார்க்கப்பட்டது.
2. ↑  Agence France-Presse / Bangkok Post, 25 February 2010. s.5
3. 1 2  "Cartoonist kidnapped two months ago still missing". Reporters Sans Frontières. 23 March 2010. 2010-03-25 அன்று மூலம் பரணிடப்பட்டது. 2010-04-02 அன்று பார்க்கப்பட்டது.
4. 1 2  Bangkok Post, February 25, 2010. p.5
5. ↑  Disappearance of Media Personage Prageeth Eknaligoda, Sri Lanka Watch, சனவரி 24, 2011
6. ↑
7. ↑  Dias, Supun (25 March 2010). "Eknaligoda disappearance: CCD takes over". Daily Mirror. 2 April 2010 அன்று பார்க்கப்பட்டது. Italic or bold markup not allowed in: `|publisher=` (உதவி)

வெளி இணைப்புகள்
---------------

* Prageeth missing due to 'chemical weapon probe’, பிபிசி, சனவரி 28, 2011
**முதல் லெயிட்டர் கட்டிடம்**, ஐக்கிய அமெரிக்காவின் சிக்காகோ நகரத்தில் வெஸ்ட் மொன்ரோ சாலையில் இருந்தது. 1879ல் தொடக்கக் கட்டுமான வேலைகளும், 1888ல் தொடர்ந்த வேலைகளும் இடம்பெற்றன. அக்காலத்தில் இக்கட்டிடம் சிக்காகோ நகரின் கட்டிடக்கலை அடையாளச் சின்னமாக விளங்கியது. இது கட்டிடக்கலைஞர் வில்லியம் லீ பாரன் ஜென்னி என்பவரால் வடிவமைக்கப்பட்டது. இக்கட்டிடத்தில் பாரம் சுமக்கும் சுவர்கள் கிடையாது. இது அக்காலத்தில் ஒரு புதிய விடயம் ஆகும். இதன் முகப்பு 400 அடி நீளமும் 8 மாடிகள் உயரமும் கொண்டிருந்தது. தகட்டுக் கண்ணாடியினால் ஆன சாளரங்கள் இக்கட்டிடத்தில் பயன்படுத்தப்பட்டுள்ளன.

உயரமான கட்டிடங்களில் தூய வடிவங்களைப் பயன்படுத்தும் போக்கைக் காட்டும் கட்டிடமாக லெயிட்டர் கட்டிடம் காணப்பட்டது. இவ்வாறான கட்டிடக்கலைத் தூய்மை தொடர்பில் லெயிட்டர் கட்டிடம் ஒரு தொடக்கப் புள்ளியாக அமைந்தது எனலாம். உயரமான கட்டிடங்களுக்கு இருக்கவேண்டிய நான்கு அம்சங்கள் முதன்முதலாக இந்தக் கட்டிடத்தில் அடங்கியிருந்தன. கட்டிடத்தின் உயரம், இரும்பினாலான சட்டகக் கூடு, அமைப்புக் கூறுகளின்மீது சுடுமண் தகட்டுத் தீக்காப்பு, உயர்த்திகளைப் பயன்படுத்திய நிலைக்குத்துப் போக்குவரத்து. என்பன மேற்படி நான்கு அம்சங்கள்.

இக்கட்டிடம் 1972ல் இடிக்கப்பட்டது.

மேற்கோள்கள்
-----------

1. ↑  Leiter I Building, 200-208 West Monroe Street, Chicago, Cook County, IL
**திருப்பூர் மத்திய அரிமா சங்க விருதுகள் 2014** 2012 இலும், 2013 இலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள், திரைப்படம், குறும்படம் குறித்த புத்தகங்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கத்தினால் வழங்கப்பட்ட விருதுகளாகும். விருது வழங்கும் நிகழ்வு டிசம்பர் 25, 2014 இல் திருப்பூர், காந்தி நகர், மத்திய அரிமா சங்க வளாகத்தில் நடைபெற்றது. விருதுகளை எழுத்தாளர் சுப்ரபாரதிமணியன், அரிமா சங்க இயக்குநர் ராதாகிருஷ்ணன் ஆகியோர் வழங்கினர். நிகழ்ச்சியை பேராசிரியை செல்வி தொடக்கி வைத்தார்.

அரிமா குறும்பட/ ஆவணப்பட விருது
------------------------------

* சாரோன், சென்னை (பட்டுக்கோட்டைகல்யாணசுந்தரம் பற்றிய ஆவணப்படம்)
* யுகபாரதி புதுவை (தீதும் நன்று பிறர்தர வாரா)
* நம்மூர் கோபிநாத், சென்னை (why why)
* மதரா , திருனெல்வேலி (கதவு)
* கே.பி.ரவிச்சந்திரன் கரூர் (விழிகள்)

சிறப்புப் பரிசு : திருப்பூர் குறும்படப் படைப்பாளிகளுக்கு
--------------------------------------------------------

* சபரீஸ்வரன்
* சி.கோபிநாத்\*
* பைரவராஜா

அரிமா சக்தி விருது
------------------

### சிறந்த நாவல்களுக்காக விருதுகள் பெற்ற பெண்கள்

* விஜயலட்சுமி சுந்தர்ராஜன்
* இடைமருதூர் கி.மஞ்சுளா (சென்னை)
* ஸ்ரீஜாவெங்கடேஷ் (சென்னை)
* ஜெயஸ்ரீ சங்கர் (ஹைதராபாத்)
* மைதிலி சம்பத் (ஹைதராபாத்)
* வனஜா டேவிட் (பெங்களூர்)

### சிறந்த சிறுகதை நூல்களுக்காக விருதுகள் பெற்ற பெண்கள்

* ராமலட்சுமி (பெங்களூர்)
* பாலசுந்தரி (திருவாரூர்)
* கமலா இந்திரஜித் (திருவாரூர்)

### சிறந்த கவிதை நூல்களுக்காக விருதுகள் பெற்ற பெண்கள்

* தேனம்மை லட்சுமணன் (ஹைதராபாத்)
* அகிலா (கோவை)
* மாதாங்கி (சிங்கப்பூர்)
* கவுதமி (கோவை)
* சுஜாதா செல்வராஜ் (பெங்களூர்)

### சிறந்த கட்டுரை நூல்களுக்காக விருதுகள் பெற்ற பெண்கள்

* சுபாஷிணி (சென்னை)
* எம் எஸ் லட்சுமி (சிங்கப்பூர்)
* இந்திராபாய் (சென்னை)
* ஈஸ்வரி (கோவை)
* சவுதாமினி (தாராபுரம்)

### சிறந்த மொழிபெயர்ப்பு நூல்களுக்காக விருதுகள் பெற்ற பெண்கள்

* கவுரி கிருபானந்தம் (சென்னை)
* ராஜேஸ்வரிகோதண்டம் (ராஜபாளையம்)
* சாந்தாதத் (ஹைதராபாத்)

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-01-28 அன்று பார்க்கப்பட்டது.
3. ↑
**அரிமா விருது** என்பது திருப்பூர் மத்திய அரிமா சங்கத்தினால் ஆண்டுதோறும் வழங்கப் பட்டு வரும் ஒரு விருது ஆகும். இவ்விருது படைப்பாளிகளை ஊக்குவிக்குமுகமாக *அரிமா குறும்பட விருது* என்ற பெயரில் சிறந்த குறும்படங்களுக்கும், *அரிமா ஆவணப்பட விருது* என்ற பெயரில் சிறந்த ஆவணப்படங்களுக்கும், *அரிமா சக்தி விருது* என்ற பெயரில் சிறந்த பெண் எழுத்தாளர்களுக்கும் 15 ஆண்டுகளாக ஆண்டுதோறும் வழங்கப்பட்டு வருகிறது.

திருப்பூர் மத்திய அரிமா சங்க விருதுகள் 2014
-------------------------------------------

**திருப்பூர் மத்திய அரிமா சங்க விருதுகள் 2014** டிசம்பர் 25, 2014 இல் திருப்பூர், காந்தி நகர், மத்திய அரிமா சங்க வளாகத்தில் 30 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 5 பேருக்கும், திருப்பூர் குறும்படப் படைப்பாளிகளுக்கான சிறப்புப் பரிசுகள் 3 பேருக்கும் அரிமா சக்தி விருதுகள் 22 பெண்களுக்கும் வழங்கப்பட்டன. விருதுகளை எழுத்தாளர் சுப்ரபாரதிமணியன், அரிமா சங்க இயக்குநர் ராதாகிருஷ்ணன் ஆகியோர் வழங்கினர். நிகழ்ச்சியை பேராசிரியை செல்வி தொடக்கி வைத்தார்.

திருப்பூர் மத்திய அரிமா சங்க விருதுகள் 2013
-------------------------------------------

**திருப்பூர் மத்திய அரிமா சங்க விருதுகள் 2013**, ஜூன் 15, 2013 இல் மத்திய அரிமா சங்கம், ஸ்டேட் பாங்க் காலனி, காந்திநகர், திருப்பூர், இந்தியாவில் 14 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 8 பேருக்கும், திரைப்பட நூலுக்கான விருது ஒருவருக்கும், அரிமா சக்தி விருதுகள் 5 பெண்களுக்கும் வழங்கப்பட்டன. நிகழ்வுக்கு அரிமா உதயசங்கர் தலைமை தாங்கினார். சுப்ரபாரதிமணியன், அஜயன்பாலா, ஈழவாணி, சி.ரவி. ஆகியோர் உரை ஆற்றினர். பரிசுத்தொகை 25000 ரூபா.

திருப்பூர் மத்திய அரிமா சங்க விருதுகள் 2008
-------------------------------------------

**திருப்பூர் மத்திய அரிமா சங்க விருதுகள் 2008** ஓகஸ்ட் 26, 2008 இல் 13 படைப்பாளிகளுக்கு வழங்கப்பட்டது. அரிமா குறும்பட விருதுகளை 8 குறும்படப்படைப்பாளிகளும் (கருணா ,விஆர்பி மனோகர், ஆண்டோ, தாரகை, கோவை சதாசிவம்,புவனராஜன், சுபாஸ், குணவதிமைந்தன்) அரிமா சக்தி விருதுகளை 5 பெண் எழுத்தாளர்களும் (பேராசிரிகைகள் முத்து சிதம்பரம், பாக்கியமேரி, சுலோட்சனா, அருணாதேவி, அம்சா) பெற்றுக் கொண்டனர்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-01-28 அன்று பார்க்கப்பட்டது.
3. ↑
4. ↑
5. ↑
**துரப்பணம்** *(drill)* என்பது வட்டத் துளைகள் போடவும் பொருத்திகளை முடுக்கவும் பயன்படும் முதன்மையான கருவியாகும். இதில் ஒரு துரப்பண முளையோ அல்லது திருகு முடுக்கியோ தேவைப்படும் பயன்பாட்டைப் பொறுத்து பொருத்தப்படும். இந்த இணைப்பு அலகு ஒரு கவ்வியால் நிலைநிறுத்தப்படும். சில விசைத் துரப்பணங்கள் சமட்டுதல் பணியும் செய்யும்.

துரப்பணங்கள் அளவிலும் வேகத்திலும் திறனிலும் வேறுபடும். கம்பிவழி மிந்திறனால் இயங்கும் துரப்பணங்கள் குறைந்து கம்பியில்லா மின்கல அடுக்கில் இயங்கும் துரப்பணங்கள் பயன்பாட்டில் பெருகி வருகின்றன.

துரப்பணங்கள் தச்சுவேலை, பொன்மவேலை, எந்திரக் கருவிக் கோப்பு, கட்டுமானம் போன்ற பணிகளுக்குப் பயன்படுகின்றன. சிறப்பு வடிவமைப்பு வகைகள் மருத்துவம், விண்வெளி, குறுநிலைப் பயன்பாடுகளில் ஆளப்படுகின்றன.

வகைகள்
------

| பொருள் | துளைப்பு அலகு வகை | கொள்ளளவு |
| --- | --- | --- |
| மரவகை | துரப்பணம் | 7⁄8 அங் (22 mm) |
| மத்து | 1+1⁄4 அங் (32 mm) |
| திருகி | 1⁄2 அங் (13 mm) |
|  தானூட்டி | 1+3⁄8 அங் (35 mm) |
| துளை அரம்பம் | 2 அங் (51 mm) |
| பொன்மவகை | திருகி | 1⁄2 அங் (13 mm) |
| துளை அரம்பம் | 1+3⁄8 அங் (35 mm) |

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Drill***   
என்பதின் ஊடகங்கள் உள்ளன. 

* Nonfatal Occupational Injuries Involving the Eyes - From US Department of Labor (Accessed 29 April 2007)
* NIOSH Power Tools Sound and Vibrations Database பரணிடப்பட்டது 2016-06-30 at the வந்தவழி இயந்திரம்
**பத்மனாபபுரம் சரஸ்வதியம்மன் கோயில்** என்பது தமிழ்நாட்டில் கன்னியாகுமரி மாவட்டம், பத்மநாபபுரம் அரண்மனை வளாகத்தில் உப்பரிகை மாளிகைக்கு அருகில் அமைந்துள்ள ஒரு அம்மன் கோயிலாகும்.

வரலாறு
------

இக்கோயில் உள்ள சரஸ்வதியம்மனின் சிலையானது, கம்பரால் சேர மன்னனுக்குப் பரிசாகக் கொடுக்கப்பட்டதாக நம்பப்படுகிறது. அக்கால திருவிதாங்கூர் அரசால், பத்மநாபபுரம் அரண்மனை தேவராக்கெட்டில் ஒரு சிறுகோயில் எழுப்பப்பட்டு சரஸ்வதி சிலை நிறுவப்பட்டது. இந்தக் கோயிலின் சிறப்பு இங்குள்ள மூலவரே உற்சவராகவும் சகட விக்கிரகமாகவே திகழ்வதுவே. இந்த அம்மன் விக்கிரகம் நவராத்திரிக்கு திருவனந்தபுரத்துக்கு எடுத்துச் செல்லப்படும்போது. கோயிலில் சாளக்கிராமம் வைத்து பூஜை நடத்தப்படும். இவ்வாறு அம்மன் நிலையாக பிரதிஷ்டை செய்யப்படாமல் இருப்பதால் சகட விக்கிரகம் எனப்படுகிறது.

அமைப்பு
-------

கோயில் கருவறையில் அம்மன் வீற்றிருக்கும் பீடத்தின் இருபுறமும் நரசிம்மமூர்த்தி, வேதவியாசர் சிலைகள் உள்ளன. கருவறையின் வெளியே உட்பிரகாரத்தின் தென்மேற்குப் பகுதியில் உபமூர்த்தியாக மூன்று சிவலிங்கங்கள் முறையே கேரளாவிலுள்ள வைக்கம், ஏற்றுமானுர், கடுதுருத்தி ஆகிய இடங்களிலிருந்து கொண்டு வரப்பட்டு இங்கு ஒரே இடத்தில் நிறுவப்பட்டுள்ளன. கோயிலின் வெளிப்பிரகாரத்தில் அரச மரத்தின் கீழ் விநாயகர், நாகர் போன்ற பரிவாரத் தெய்வங்கள் உள்ளனர்.

விழாக்கள்
---------

இக்கோயிலில் நவராத்திரி விழா முக்கிய திருவிழாவாக நடைபெறுகிறது. நவராத்திரி நாட்களில் திருவிதாங்கூர் மன்னர்கள் இந்த அம்மனை வழிபட்டு வந்தனர். 1834ஆம் ஆண்டிலிருந்து பத்மநாபபுரம் அரண்மனை வளாகத்தில் நவராத்திரி விழா சிறப்பாகக் கொண்டாடப்பட்டு வந்தற்கான ஆவணங்கள் உள்ளன. திருவாங்கூர் நாட்டின் தலைநகரானது சுவாதித் திருநாள் மகாராஜாவின் ஆட்சி காலத்தில் பத்மநாபபுரத்திலிருந்து திருவனந்தபுரத்துக்கு மாற்றப்பட்டது. இதன் பிறகு 1840ஆம் ஆண்டு முதல் நவராத்திரி விழாவுக்கு சரஸ்வதியம்மனை ஊர்வலமாக திருவனந்தபுரத்துக்கு எடுத்துச் செல்வது வழக்கமாக உள்ளது.

மேற்கோள்கள்
-----------

1. ↑  முனைவர் தா.அனிதா (18 அக்டோபர் 2018). "கம்பன் வணங்கிய கலைமகள்". *கட்டுரை*. இந்து தமிழ். 19 அக்டோபர் 2018 அன்று பார்க்கப்பட்டது.
**ஆசிரியர் கல்வி** (Teacher education) அல்லது **ஆசிரியர் பயிற்சி** என்பது வகுப்பறை, பள்ளி மற்றும் பரந்த அளவில் வருங்கால ஆசிரியர்கள் தங்கள் பணிகளைத் திறம்படச் செய்வதற்குத் தேவையான அறிவு, அணுகுமுறைகள், நடத்தைகள், அணுகுமுறைகள், வழிமுறைகள் மற்றும் திறன்களை உருவாக்குவதற்கு வடிவமைக்கப்பட்ட திட்டங்கள், கொள்கைகள், நடைமுறைகள் மற்றும் ஏற்பாடுகளைக் குறிக்கிறது. வருங்கால ஆசிரியர்களைப் பயிற்றுவிப்பதில் ஈடுபடும் வல்லுநர்கள்,ஆசிரியர்,கல்வியாளர்கள் (அல்லது, சில சூழல்களில், ஆசிரியர் பயிற்றுநர்கள்) என்று அழைக்கப்படுகிறார்கள். 

ஆசிரியர்கல்வியின் மிக முக்கியமான இருகூறுகள் என்பது பணிமுன் பயிற்சி மற்றும் பணியிடைப் பயிற்சியாகும்.

கொள்கை மற்றும் தொடர்புடைய சிக்கல்கள்
------------------------------------

ஆசிரியர்கள் கல்வி கற்கும் செயல்முறை பல நாடுகளில் அரசியல் விவாதத்திற்கு உட்பட்டுள்ளதாகும், சமூகங்கள் மற்றும் கலாச்சாரங்கள் இளைஞர்களை தங்களது வாழ்க்கைக்குத் தயார்படுத்துவதில் உள்ள மதிப்பு மற்றும் கல்வி முறைகள் குறிப்பிடத்தக்க நிதி ஆதாரங்களைப் பயன்படுத்துகின்றன.

இருப்பினும், ஆசிரியர் கல்வி மீதான அரசியல் ரீதியிலான கட்டுப்பாட்டின் அளவு நாட்டிற்குத் தகுந்தாற்போல் மாறுபடுகிறது. ஆசிரியர் கல்வி முற்றிலும் பல்கலைக்கழகங்களின் கைகளில் இருக்கும் நிலையில், புதிய ஆசிரியர்கள் என்ன அல்லது எப்படிக் கற்பிக்கப்படுகிறார்கள் என்பது மாநில அரசின் நேரடிக் கட்டுப்பாட்டில் இருக்காது; பள்ளிகளில் கற்பிக்கப்படும் கல்வி முறைக்குப் பொருத்தமற்ற கல்வி முறையில் கற்பிக்கப்படலாம் அல்லது நேரடிக் கற்பித்தல் முறைக்கு வாய்ப்பிலாமல் போகலாம். 

ஐரோப்பிய ஒன்றியத்தில் உள்ள கொள்கை ஒத்துழைப்பானது, ஐரோப்பிய ஒன்றிய உறுப்பு நாடுகளில் உள்ள ஆசிரியர்கள் கொண்டிருக்க வேண்டிய பண்புகளின் வகைகளின் விரிவான விளக்கத்திற்கு வழிவகுத்தது: ஆசிரியர் திறன்கள் மற்றும் தகுதிகளுக்கான பொதுவான ஐரோப்பிய கொள்கைகளை உள்ளடக்கியதாக அது இருந்தது .

கனுத்துவம்
----------

கற்றல் என்பது தொடர்ச்சியாக நடைபெறும் ஒன்றாகக் கருதப்பட்டாலும் பின்வரும் நிலைகளாகப் பிரிக்கப்படுகிறது.

* ஆரம்ப ஆசிரியர் பயிற்சி / கல்வி (முழு நேர ஆசிரியராக வகுப்பறைக்குள் நுழைவதற்கு முன் பயிற்சி வழங்குதல்;
* தூண்டல் (கற்பித்தலின் முதல் சில ஆண்டுகளில் அல்லது ஒரு குறிப்பிட்ட பள்ளியில் பணிபுரியும் முதல் ஆண்டில் பயிற்சி மற்றும் ஆதரவை வழங்கும் செயல்முறை);
* ஆசிரியர் மேம்பாடு அல்லது தொடர்ச்சியான தொழில்முறை மேம்பாடு (பணிமுன் பயிற்சி).

சான்றுகள்
---------

1. ↑  "Archived copy" (PDF). 2007-07-08 அன்று மூலம் (PDF) பரணிடப்பட்டது. 2009-08-17 அன்று பார்க்கப்பட்டது.CS1 maint: archived copy as title (link)
வங்காளதேசத்தில் பரித்பூர் மாவட்டத்தின் அமைவிடம்

  

**பரித்பூர் மாவட்டம்** (Faridpur District) (வங்காள மொழி: ফরিদপুর জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **பரித்பூர்** நகரம் ஆகும்.

மாவட்ட எல்லைகள்
---------------

பரித்பூர் மாவட்டத்தின் வடக்கில் மணிகஞ்ச் மாவட்டம் மற்றும் ராஜ்பாரி மாவட்டங்களும், தெற்கில் கோபால்கஞ்ச் மாவட்டமும், கிழக்கில் முன்சிகஞ்ச் மாவட்டம், மதாரிபூர் மாவட்டம் மற்றும் டாக்கா மாவட்டத்தின் சில பகுதிகளையும், மேற்கில் மகுரா மாவட்டம், நராய்ல் மாவட்டம் மற்றும் ராஜ்பாரி மாவட்டமும் எல்லைகளாக கொண்டுள்ளது.

மாவட்ட நிர்வாகம்
----------------

2052.86 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக பரித்பூர் சதர், மதுகாளி, போல்மாரி, அல்பாந்கா, சால்தா, நகர்கந்தா, வங்கா, சர்வத்திரசன், சர்தார்பூர் என ஒன்பது துணை மாவட்டங்களாகப் பிரிக்கப்பட்டுள்ளது.

இம்மாவட்டம் பரித்பூர், போல்மாரி, நகர்கந்தா மற்றும் வங்கா என நான்கு நகராட்சி மன்றங்களையும், அறுபத்தி ஏழு கிராம ஒன்றியக் குழுக்களையும், 564 வருவாய் கிராமங்களையும், 919 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 7800 ஆகும். தொலைபேசி குறியிடு எண் 0631 ஆகும். இம்மாவட்டம் நான்கு வங்காளதேச நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டம் வேளாண்மைப் பொருளாதாரத்தையே நம்பியுள்ளது. இங்கு பாயும் தாலேஷ்வரி ஆறு, பத்மா ஆறு, மெக்னா ஆறு, இசாமதி ஆறு, குமார் ஆறு, கோராய் ஆறு, சந்தனா ஆறுகளால் நீர் வளமும், மண் வளமும் மிகுந்துள்ளதால், நெல், சணல், பேரீச்சம் மரம், தென்னை, எண்ணெய் வித்துக்கள், உருளைக்கிழங்கு முதலியன பயிரிடப்படுகிறது.

மக்கள் தொகையியல்
----------------

2052.86 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,12,969 ஆக உள்ளது. அதில் ஆண்கள் 9,42,245 ஆகவும், பெண்கள் 9,70,724 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.84% ஆக உள்ளது. பாலின விகிதம் 97 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 932 நபர்கள் வீதம் வாழ்கின்றனர். மாவட்ட சராசரி எழுத்தறிவு 49% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Masud Reza (2012). "Faridpur District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Faridpur District Information
3. ↑  Community Report Faridpur Zila June 2012
[*தொடர்பிழந்த இணைப்பு*]
**சோடியம் அலுமினியம் பாசுபேட்டு** (*Sodium aluminium phosphate*) என்பது பொதுவாக NaH14Al3(PO4)8•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியம் பாசுபேட்டுகளின் சோடியம் உப்புகள் சோடியம் அலுமினியம் பாசுபேட்டுகள் எனப்படுகின்றன. அலுமினா, பாசுபாரிக் அமிலம், சோடியம் ஐதராக்சைடு ஆகிய மூன்றையும் சேர்த்து வினைபுரியச் செய்வதால் இதை தயாரிக்கலாம்.

நீரேற்று வகையைத் தவிர கூடுதலாக நீரிலி வகை சோடியம் அலுமினியம் பாசுபேட்டும் அறியப்படுகிறது. இதன் மூலக்கூறு வாய்ப்பாடு Na3H15Al2(PO4)8. ஆகும் (CAS#10279-59-1). இதில் பாசுபேட்டு, அலுமினியம், சோடியம் இவை மூன்றும் 8:2:3 என்ற விகிதத்தில் சேர்ந்துள்ளன. பொதுவாக, NaxAly(PO4)z (CAS# 7785-88-8) என்ற சோடியம் அலுமினியம் பாசுபேட்டு வாய்ப்பாடு நன்கு வரையறுக்கப்படாத விகிதாச்சாரத்தைப் பயன்படுத்துகிறது (Na*x*Al*y*(PO4)*z* (CAS# 7785-88-8).. 

அமில சோடியம் அலுமினிய பாசுபேட்டுகள் சுடப்பட்ட பொருட்களின் வேதியியல் புளிப்புக்குரிய பேக்கிங் பொடிகளுக்கு அமிலங்களாகப் பயன்படுத்தப்படுகின்றன. வெப்பமடையும் போது இது சமையல் சோடாவுடன் இணைந்து கார்பன் டை ஆக்சைடை அளிக்கிறது. அறை வெப்பநிலையில் பிசைந்து அடித்து மாவை கலக்கும்போது இதன் பெரும்பாலான நடவடிக்கை சமைக்கும் வெப்பநிலையில் நிகழ்கிறது. சோடியம் அலுமினியம் பாசுபேட்டுகள் சாதகமானவையாகக் கருதப்படுகின்றன ஏனெனில் அவை நடுநிலை சுவையை அளிக்கின்றன.

ஓர் உணவு கூட்டுசேர் பொருளாக இதற்கு ஐரோப்பிய ஒன்றிய குறியீட்டு எண் ஐ541 என வழங்கப்பட்டு அடையாளப்படுத்தப்படுகிறது. Na15Al3(PO4)8போன்ற கார சோடியம் அலுமினியம் பாசுபேட்டுகளும் அறியப்படுகின்றன. பாலாடைக்கட்டி தயாரிப்பில் இவை பெரிதும் உதவுகின்றன.

மேற்கோள்கள்
-----------

1. ↑  Klaus Schrödter, Gerhard Bettermann, Thomas Staffel, Friedrich Wahl, Thomas Klein, Thomas Hofmann "Phosphoric Acid and Phosphates" in *Ullmann’s Encyclopedia of Industrial Chemistry* 2008, Wiley-VCH, Weinheim. எஆசு:10.1002/14356007.a19\_465.pub3
2. ↑  Lampila, Lucina E. (2013). "Applications and functions of food-grade phosphates". *Ann. N.Y. Acad. Sci.* **1301**: 37–44. doi:10.1111/nyas.12230.
3. ↑  Brooks, David W. "Leavening Agents". *Teaching and Research Web Site*. University of Nebraska - Lincoln. 2011-07-20 அன்று மூலம் பரணிடப்பட்டது. 2011-03-06 அன்று பார்க்கப்பட்டது.
4. ↑  "E541 : Sodium aluminum phosphate". *Food-Info*. Wageningen University. 2011-03-06 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இராம கவிராயர் தனிப்பாடல்கள்** |

**இராம கவிராயர்** 18 ஆம் நூற்றாண்டில் வாழ்ந்த ஒரு புலவர். தனிப்பாடல் திரட்டு என்னும் நூலில் இவர் பாடியனவாக ஒன்பது பாடல்கள் உள்ளன. அவற்றில் ஐந்து பாடல்கள் வெண்பா. நான்கு பாடல்கள் விருத்தம். பிரம்பூர் நாட்டில் வாழ்ந்த ஆனந்தரங்க மகிபாலன் என்பவனை முன்னிலையாக்கி இந்தப் பாடல்கள் பாடப்பட்டுள்ளன. இவன் துரை திருவேங்கடம் என்பவனின் மகன்  கலசை வேதாசலம் என்பவன்மேல் பாடப்பட்ட மூன்று பாடல்களும் இதில் உள்ளன. பாடல்களில் சொல்லடுக்குகள் வருகின்றன.

நேரிழைக்கு விழியேழு முலையாறு காதைந்து நெற்றி நான்கு என புதுமை காட்டும் நயப்பாடலும் உள்ளது. புலவர் சேலை கட்டப்பட்டுள்ள பிரமன் சிலையைப் பார்த்து நேரிழை என்று பெண்ணாக்கிப் பார்க்கிறார். பிரமனுக்குத் முகம் நான்கு. எனவே நெற்றி நான்கு. நான்கு முகத்துக்குக் கண் எட்டு. இவன் தன் ஒருகண்ணை நோண்டி பூவாக, திருமாலைப் போல் சிவபூசையின்போது போட்டுவிட்டான், எனவே எஞ்சியுள்ள கண் ஏழு. பிரமனோடு இணைந்திருப்பவள் கலைமகள். பிரமன் உடல் நான்கு முகத்தில் ஒரு முகம் இவனுடையது. அது ஆண். ஏனையவை மூன்றும் கலைமகளுக்கு உரியவை. அவளது மூன்று முகவுருக்களுக்கு ஆறு முலை. இது இவரது பாடலில் கானப்படும் நகைச்சுவை. காது நான்கு தலைக்கு எட்டு இருக்க வேண்டும். ஐந்துதான் உள்ளன. ஒரு முகத்தில் இரண்டு காதுகளும் தெரிகின்றன. ஏனையவற்றில் ஒவ்வொன்று மட்டுமே தெரிகிறது எனவே ஐந்து காதுகள் - இப்படி ஒரு விளக்கம்.

இந்த பாடல்-அடிக்கு அகப்பொருள் விளக்கம் ஒன்றும் உண்டு.   

விழி ஏழு. [எ] இது ஏழைக் குறிக்கும் தமிழ் எண். ஆனந்தரங்கன் நாட்டுப் பெண்ணுக்குக் கண் எ போல் உருவம் கொண்டுள்ளது.  

முலையாறு. ஆனந்தரங்கனை எண்ணிக் கண்ணீர் ஆறாகப் பாய்கிறது.   

காதைந்து. தமிழ் எண் குறியீடு ஐந்து = ரு | அவள் காது ரு போல் உள்ளது.  

நெற்றி நான்கு. தமிழ் எண் குறியீடு நான்கு போல் அவள் நெற்றி உள்ளது.  

இந்த வகையில் இது ஒருவகைச் சொல்விளையாட்டுப் பாடல்.

மேற்கோள் குறிப்பு
-----------------

1. ↑  தனிப்பாடல் திரட்டு மூலம் பக்கம் 129-130
2. 1 2  பாடல் 1
3. ↑  பாடல் 7,8,9
**இலக்கமுறைப் பல்திறவாற்றல் வட்டு** அல்லது **இறுவட்டு** என்பது குறுவட்டுகளைக் காட்டிலும் ஆறு மடங்கு கூடுதல் தரவுகளைச் சேமிக்கக் கூடியது. (குறைந்த அளவாக 4.5 GB அளவிலான தரவினைச் சேமிக்க வல்லது.) இன்று நிகழ்படங்கள் எண்மிய வடிவில் டிவிடியிலேயே பெரிதும் சேமிக்கப்படுகின்றன. வி.எச்.எ (VHS) அரிதாகி, டிவிடி பயன்பாடு கூடி வருகிறது. குறுவட்டுகளின் பயன்பாடும் அருகி வருகிறது. 

டிவிடி என்பது DVD என்ற ஆங்கில சுருக்கத்தின் தமிழ் எழுத்துப்பெயர்ப்பு ஆகும். இதன் ஆங்கில விரிவு Digital Versatile Disc என்பதை தமிழில் **எண்மிய பல்திற வட்டு** எனலாம்.

* 4.7 GB (ஒரு புறம், ஓரடுக்கு -( பொதுவான பயன்பாடு))
* 8.5–8.7 GB (ஒருபுறம், ஈரடுக்கு)
* 9.4 GB (இரு புறம், ஓரடுக்கு)
* 17.08 GB (இரு புறம், ஈரடுக்கு -அரிதான பயன்பாடு) ஆகிய கொள்திறன்களில் இறுவட்டுகள் உள்ளன.

### தொழில்நுட்பம்

DVD-RW Drive operating with the protective cover removed.
பல்திற இறுவட்டு (DVD) 650 நா.மீ (nm) அலைநீளம் கொண்ட சீரொளிக் கற்றையைப் வெளிவிடும் இருமுனையத்தைப் பயன்படுத்துகின்றது. ஆனால் குறுந்தகடு (சிடி), 780 நா.மீ அலைநீளச் சீரொளியைப் பயன்படுத்துகின்றது. பல்திற இறுவட்டு குறைந்த அலைநீள சீரொளியைப் பயன்படுத்துவதால், மிகவும் சிறிய புள்ளியாகக் குவியச்செய்ய இயலும், ஆகவே அதிகமான எண்ணிக்கையில் புள்ளிபோன்று குழிகளை உருவாக்க முடியும் (பல்திற இறுவட்டில் உள்ள புள்ளிகள் 0.74 µm (மைக்குரோ மீட்டர்) அளவினதாகவும், குறுந்தகட்டில் உள்ளவை 1.5 µm மைக்குரோ மீட்டர் அளவினதாகவும் இருக்கும்).

இதை ஒப்பிடும்பொழுது புதிதாக வந்துள்ள புளூ-ரே என்னும் நீலக்கதிர் வட்டு இன்னும் குறைந்த அலை நீளம், 405 நா.மீ கொண்ட சீரொளியைப் பயன்படுத்துகின்றது, இந்த அலைநீளம் நீல நிற ஒளியைத் தருவதால் நீலக்கதிர் வட்டு எனப் பெயர்பெறுகின்றது. இரு படல (dual-layer) வட்டு ஒன்று 50 GB கொள்திறன் கொண்டிருக்கும்.
**இராமகிருட்டிணா** (Ramakrishna ) (பிறப்பு சி. 1951), **நீர்நல்லி இராமகிருட்டிணா** என்றும் அழைக்கப்படும் இவர், கன்னடத் திரையுலகில் முக்கியமாக பணியாற்றும் ஒரு இந்திய நடிகராவார். இவர், முன்னணி நடிகராக கதாபாத்திர வேடங்களில் சித்தரிக்கப்படுவதில் பெயர் பெற்றவர். மைசூர் மாநிலத்தின் முந்தைய வடகன்னட மாவட்டப் பகுதியில் சிர்சிக்கு அருகிலுள்ள நீர்நல்லியில் உள்ள அவ்யக பிராமணச் சமூகத்தில் பிறந்தார்.

30 ஆண்டுகளுக்கும் மேலாக இவரது திரை வாழ்க்கையில், இவர் 200க்கும் மேற்பட்ட படங்களில் நடித்துள்ளார். பெரும்பாலும் கன்னடப் படங்களிலும், ஒரு சில தமிழ், தெலுங்குத் திரைப்படங்களிலும் நடித்துள்ளார். கே. பாலச்சந்தரின் பொய்க்கால் குதிரை (1983) என்றத் திரைப்படத்தில் இவர் ஒரு முக்கிய கதாபாத்திரத்தில் தோன்றினார். புகழ்பெற்ற திரைப்படத் தயாரிப்பாளர் புட்டண்ணா கனகல் *ரங்கநாயகி* (1981), *மானாச சரோவரா*, *அம்ருதா கலிகே* (1984) போன்ற சிறந்த படைப்புகளில் இவரை நடிக்க வைத்தார். 1990களிலிருந்து, இவர் பெரும்பாலும் துணை வேடங்களில் தோன்றி வருகிறார்.

அரசியல்
-------

2004 பொதுத் தேர்தலில், முந்தைய கனரா மக்களவைத் தொகுதியில் ஜனதா கட்சி (ஜேபி) சார்பில் போட்டியிட்டு தோல்வியடைந்தார்.

மேற்கோள்கள்
-----------

1. ↑  "Affidavit Details of Neernalli Ramakrishn". *Empowering India*. 24 October 2015 அன்று மூலம் பரணிடப்பட்டது. 24 October 2015 அன்று பார்க்கப்பட்டது. The actor was 50-years-old as of 2004, implies he was born circa 1954.
2. ↑  Bhagwat, Amita (January 2014). "A New Horizon". *Havya Sandesha* (Havyaka Welfare Trust) **21** (9): 3.. பார்த்த நாள்: 24 October 2015.
3. ↑  "Statistical Report on General Election, 2004 to the 14th Lok Sabha" (PDF). Election Commission of India. p. 236. 18 ஜூலை 2014 அன்று மூலம் (PDF) பரணிடப்பட்டது. 24 October 2015 அன்று பார்க்கப்பட்டது.

வெளி இணைப்புகள்
---------------

* Filmography of Ramakrishna
**சோடியம் ஐதரோசெலீனைடு** (*Sodium hydroselenide*) என்பது NaSeH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், செலீனியம், ஐதரசன் அணுக்கள் சேர்ந்து இச்சேர்மம் உருவாகிறது.

தயாரிப்பு
---------

சோடியம் போரோ ஐதரைடுடன் செலீனியத்தைச் சேர்த்து ஒடுக்க வினைக்கு உட்படுத்துவதன் மூலம் சோடியம் ஐதரோசெலீனைடை உருவாக்கலாம்:

Se + NaBH4 → NaSeH + BH3(வளிமம்)
சோடியம் ஈத்தாக்சைடுடன் ஐதரசன் செலீனைடைச் சேர்த்து வினைப்படுத்தியும் மாற்று முறையில் இதை தயாரிக்கலாம்:

NaOEt + H2Se → NaSeH + HOEt
சோடியம் ஐதரோசெலீனைடு சேமிப்பிற்காக தயாரிக்கப்படுவதில்லை. மாறாக உற்பத்தி செய்யப்பட்ட உடனேயே பயன்படுத்தப்படுகிறது.

பண்புகள்
--------

சோடியம் ஐதரோசெலீனைடு நீர் அல்லது எத்தனாலில் கரைகிறது. சோடியம் ஐதரோசெலீனைடு ஈரப்பதமான காற்றில் சோடியம் பாலிசெலினைடு மற்றும் தனிம செலீனியமாக மாற்றப்படுகிறது.

சோடியம் ஐதரோசெலீனைடு சிறிதளவு ஒடுக்கும் பண்புகளையும் கொண்டுள்ளது.

பயன்
----

கரிமத் தொகுப்பு வினைகளில் சோடியம் ஐதரோசெலீனைடு, விளைபொருளில் செலீனியத்தைச் செருகுவதற்கான ஒரு மின்னணு பதிலீட்டு முகவராகப் பயன்படுகிறது.

மேற்கோள்கள்
-----------

1. 1 2 3  Młochowski, Jacek; Syper, Ludwik (2001). "Sodium Hydrogen Selenide". *Encyclopedia of Reagents for Organic Synthesis*. doi:10.1002/047084289X.rs079. பன்னாட்டுத் தரப்புத்தக எண்:0471936235.
**இலக்கு அளவீட்டுப் புள்ளி** (*Target rating point*) என்பது ஒரு தொலைக்காட்சி பெற்ற அளவீட்டின் புள்ளிகள் ஆகும். அதாவது மொத்த பார்வையாளர்களுள் எத்தனை பார்வையாளர்கள் காட்சியைப் பார்க்கிறார்கள் என்பதன் மதிப்பீட்டளவாகும். ஒரு தொலைக்காட்சியில் ஒளிபரப்பாகும் ஒரு விளம்பரம் அல்லது தொடரினை பார்த்து ரசித்த இலக்கு பார்வையாளர்களின் மதிப்பீட்டுப் புள்ளிகளின் கூட்டுத்தொகை ஆகும். இதனை அளவிடும் கருவி "மக்கள் கருவி" என அழைக்கப்படும்.

இலக்கு அளவீட்டுப் புள்ளி பெரியளவு சனத்தொகையில் உள்ள இலக்காக தனிநபர் மூலமாக புள்ளிகள் தரமிடப்படுகிறது.

உசாத்துணை
---------

1. ↑  Farris, Paul W.; Neil T. Bendle; Phillip E. Pfeifer; David J. Reibstein (2010). *Marketing Metrics: The Definitive Guide to Measuring Marketing Performance.* Upper Saddle River, New Jersey: Pearson Education, Inc. ISBN 0-13-705829-2. The Marketing Accountability Standards Board (MASB) endorses the definitions, purposes, and constructs of classes of measures that appear in *Marketing Metrics* as part of its ongoing Common Language in Marketing Project பரணிடப்பட்டது 2019-04-05 at the வந்தவழி இயந்திரம்.
நாடாளுமன்ற **எதிர்க்கட்சி** என்பது, வெஸ்ட்மின்ஸ்டர் முறையில் அமைந்த நாடாளுமன்றங்களில் அரசுக்கு எதிர்க் கருத்துக்கொண்ட கட்சி அல்லது கட்சிகளைக் குறிக்கும். இவ்வாறான நாடாளுமன்றங்களில் அரசுக்கு எதிரான கட்சிகள் பல இருக்கும்போது அவற்றுள் அதிக நாடாளுமன்ற உறுப்பினர்களைக் கொண்ட கட்சி அதிகாரபூர்வ எதிக்கட்சியாக இயங்கும். அதன் நாடாளுமன்றக் குழுத் தலைவர் எதிர்க்கட்சித் தலைவர் என்னும் தகுதியைப் பெறுவார். ஐக்கிய இராச்சிய நாடாளுமன்றச் சொற்தொகுதி, அதிகாரபூர்வ எதிர்க்கட்சி என்பது "மக்கள் சபையில் உள்ள அரசாங்கத்தில் இல்லாத மிகப்பெரிய கட்சி" என வரைவிலக்கணம் தருவதுடன் பொதுவாக அரசாங்கத்தின் பகுதியாக இல்லாத எந்தக் கட்சியையும் எதிர்க்கட்சி எனக் குறிப்பிடலாம் எனவும் கூறுகிறது.

கூடிய எண்ணிக்கை வாக்குகளைப் பெறுபவர் தேர்வுசெய்யப்படும் ஒற்றை உறுப்பினர் தொகுதி அடிப்படையிலான தேர்தல் முறை பயன்படும் நாடுகளில் பெரும்பாலும் இரண்டு குழுக்கள் வலுவாக அமைவதற்குச் சாத்தியம் உண்டு. இவை மாறி மாறி அரசாங்கக்கட்சியாகவும் எதிர்க்கட்சியாகவும் ஆகும் போக்குக் காணப்படுகிறது. 
தேர்தல்களில் விகிதாசாரப் பிரதிநிதித்துவ முறை பயன்படுத்தப்படும் நாடுகளில் அரசாங்கக்கட்சிக்கு எதிரானவையும், தம்முள் ஒத்த கருத்து இல்லாதவையுமான பல கட்சிகள் நாடாளுமன்றத்தின் எதிர்க்கட்சி வரிசையில் அமர்வது உண்டு.

சிங்கப்பூர் போன்ற சில நாடுகளில் ஒரே கட்சியே பெரும்பான்மை பெற்றுத் தொடர்ந்து ஆட்சி அமைப்பதையும், எதிர்க்கட்சி மிகவும் பலவீனமாக இருப்பதையும் காணலாம். சில நாடுகளில், மக்களாட்சித் தன்மையைப் போலியாகக் காட்டிக்கொள்வதற்காக எதிர்க்கட்சிகளைத் தாமே உருவாக்கிக்கொள்வதும் உண்டு.

எதிர்க்கட்சிகளின் பணி
---------------------

அரசாங்கத்தின் செயற்பாடுகளைக் கவனித்து அச் செயற்பாடுகளின் சாதக பாதகங்கள் குறித்து நாடாளுமன்றத்தின் கவனத்துக்குக் கொண்டு வருவதும், கேள்வி எழுப்புவதுமே நாடாளுமன்ற எதிர்க்கட்சிகளின் பொதுவான பணி. அரசின் செயற்பாடுகள் மக்களுக்கும், நாட்டின் நலனுக்கும் பாதகமில்லாமல் இருப்பதை உறுதிசெய்வதே இதன் அடிப்படை நோக்கம். எனினும், மக்களாட்சி சரியாக வேரூன்றாத நாடுகளில் எதிர்க்கட்சிகள், அரசாங்கத்தை எதுவும் செய்யவிடாமல் எல்லாவற்றையும் எதிர்த்துக்கொண்டும், குழப்பம் செய்துகொண்டும் இருப்பதையும் காணமுடியும். அதேவேளை சில அரசாங்கங்கள், முக்கிய பிரச்சினைகளில்கூட எதிர்க்கட்சிகளைக் கருத்துக்கூற வாய்ப்பளிக்காமலும், அவர்களது கருத்துக்களை கணக்கில் எடுக்காமலும் தன்னிச்சையாகச் செயற்படுவதையும் சில நாடுகளில் காணக்கூடியதாக உள்ளது. எதிர்க்கட்சி பலமின்றி இருக்கும் வேளைகளிலேயே இது பெரும்பாலும் சாத்தியமாகிறது.

மேற்கோள்கள்
-----------

1. ↑  ஐக்கிய இராச்சிய நாடாளுமன்றச் சொற்தொகுதி
**சோடியம் சிட்ரேட்டு** (*Sodium citrate*) என்பது சிட்ரிக் அமிலத்தின் பின் வரும் சோடியம் உப்புகளில் ஏதேனும் ஒன்றைக் குறிக்கலாம். 

* ஒருசோடியம் சிட்ரேட்டு
* இருசோடியம் சிட்ரேட்டு
* முச்சோடியம் சிட்ரேட்டு

முச்சோடியம் சிட்ரேட்டு பொதுவாக சோடியம் சிட்ரேட்டு என்ற பெயரால் அழைக்கப்படுகிறது. இம்மூன்று உப்புகளும் கூட்டாக உணவுக் கூட்டுப்பொருள் வகையில் ஐரோப்பிய ஒன்றிய எண் 331 என்ற எண்ணால் அடையாளப்படுத்தப்படுகிறது.

பயன்பாடுகள்
-----------

### உணவு

சோடியம் சிட்ரேட்டுகள் உணவு மற்றும் பானங்களில் அமிலத்தன்மை கட்டுப்பாட்டாளர்களாகவும், எண்ணெய்களுக்கான குழம்பாக்கிகளாகவும் பயன்படுத்தப்படுகின்றன. பாலாடைக்கட்டிகளை எண்ணெய்தன்மை ஆகாமல் உருகச் செய்கின்றன. சோடியம் சிட்ரேட்டு உணவின் அமிலத்தன்மையையும் குறைக்கிறது.

### இரத்தம் உறைதல் தடுப்பி

தானம் செய்யப்பட்ட இரத்தம் சேமிக்கப்படும்போது இரத்தம் உறைவதை தடுக்க சோடியம் சிட்ரேட்டு பயன்படுகிறது. அறுவைசிகிச்சைக்கு முன், ஒரு நபரின் இரத்தம் மிகவும் தடிமனாக உள்ளதா மற்றும் இரத்த உறைவு ஏற்படுமா அல்லது பாதுகாப்பாக செயல்பட முடியாத அளவுக்கு இரத்தம் மிகவும் மெல்லியதாக உள்ளதா என்பதைக் கண்டறிய சோடியம் சிட்ரேட்டு ஆய்வகத்தில் பயன்படுத்தப்படுகிறது. சோடியம் சிட்ரேட்டு, சோடியம் பைகார்பனேட்டுக்குப் பதிலாக, இரத்தம் மற்றும் சிறுநீரில் உள்ள அதிகப்படியான அமிலத்தை நடுநிலையாக்க, மருத்துவச் சூழல்களில் ஒரு காரமயமாக்கும் முகவராகப் பயன்படுத்தப்படுகிறது.

### வளர்சிதைமாற்றத்தில்

வளர்சிதை மாற்ற அமிலத்தன்மை மற்றும் நாள்பட்ட சிறுநீரக நோய் சிகிச்சைக்கான பயன்பாடு என சோடியம் சிட்ரேட்டு மருத்துவப் பயன்பாடுகளைக் கொண்டுள்ளது.

### பெரசு நுண்துகள்

ஒலியிக்கு அமிலத்துடன் சோடியம் சிட்ரேட்டு காந்த Fe3O4 நானோ துகள்கள் மேற்பூச்சுகளில் பயன்படுத்தப்படுகிறது.

மேற்கோள்கள்
-----------

1. ↑  "dRTA: How is it Treated?". *National Kidney Foundation* (ஆங்கிலம்). 2019-06-07. 2021-08-02 அன்று பார்க்கப்பட்டது.
2. ↑  PubChem. "Sodium citrate". *pubchem.ncbi.nlm.nih.gov* (ஆங்கிலம்). 2021-08-02 அன்று பார்க்கப்பட்டது.
3. ↑  Chen, Wei; Abramowitz, Matthew K. (February 2014). "Treatment of Metabolic Acidosis in Patients With CKD". *American Journal of Kidney Diseases* **63** (2): 311–317. doi:10.1053/j.ajkd.2013.06.017. பன்னாட்டுத் தர தொடர் எண்:0272-6386. பப்மெட்:23932089.
4. ↑  Goraya, Nimrit; Wesson, Donald E. (May 2019). "Clinical evidence that treatment of metabolic acidosis slows the progression of chronic kidney disease". *Current Opinion in Nephrology and Hypertension* **28** (3): 267–277. doi:10.1097/MNH.0000000000000491. பன்னாட்டுத் தர தொடர் எண்:1062-4821. பப்மெட்:30681417.
5. ↑  Wei, Yan; Han, Bing; Hu, Xiaoyang; Lin, Yuanhua; Wang, Xinzhi; Deng, Xuliang (2012). "Synthesis of Fe3O4 Nanoparticles and their Magnetic Properties" (in en). *Procedia Engineering* **27**: 632–637. doi:10.1016/j.proeng.2011.12.498.
இயற்கணிதத்தில் **காரணித் தேற்றம்** (*factor theorem*) என்பது ஒரு பல்லுறுப்புக்கோவையின் காரணிகளையும் மூலங்களையும் இணைக்கும் தேற்றமாகும். இத்தேற்றமானது பல்லுறுப்புக்கோவை மீதியத் தேற்றத்தின் சிறப்பு வகையாகும்.

காரணித் தேற்றத்தின் கூற்று:

{\displaystyle f(k)=0} என இருந்தால், இருந்தால் மட்டுமே {\displaystyle (x-k)} ஆனது பல்லுறுப்புக்கோவை {\displaystyle f(x)} இன் ஒரு காரணியாகும் (அதாவது, {\displaystyle k} ஒரு மூலம்).

பல்லுறுப்புக்கோவைகளைக் காரணிப்படுத்தல்
--------------------------------------

பல்லுறுப்புக்கோவைகளின் காரணிகளையும் மூலங்களையும் கண்டுபிடிப்பதற்கு காரணித் தேற்றம் பயன்படுகிறது. மேலும் இத்தேற்றத்தைக் கொண்டு, ஒரு பல்லுறுப்புக்கோவையின் தெரிந்த காரணியை அப்பல்லுறுப்புக்கோவையிலிருந்து நீக்கி அதனைச் சிறிய படிகொண்ட பல்லுறுப்புக்கோவையாக மாற்றியபின்னர் அப்புதுக்கோவையின் மூலங்களை எளிதாகக் கண்டுபிடிக்க முடியும். இம்முறையை செயற்படுத்தும் படிகள்:

1. முதலில் பல்லுறுப்புக்கோவை {\displaystyle f} இன் ஒரு மூலம் {\displaystyle a} ஊகிக்கப்படுகிறது.
2. அடுத்து காரணித் தேற்றத்தில் மூலம் {\displaystyle (x-a)} ஆனது {\displaystyle f(x)} இன் காரணி என உறுதிசெய்யப்படுகிறது.
3. பல்லுறுப்புக்கோவை நெடுமுறை வகுத்தல் அல்லது தொகுமுறை வகுத்தல் முறைகளைப் பயன்படுத்தி {\textstyle g(x)={\frac {f(x)}{(x-a)}}} பல்லுறுப்புக்கோவை காணப்படுகிறது.
4. பல்லுறுப்புக்கோவை {\displaystyle g} இன் படி {\displaystyle f} இன் படியைவிட ஒன்று குறைவு என்பதால் அதன் மூலங்களை எளிதாகக் கண்டுபிடிக்க முடியும்.

### எடுத்துக்காட்டு

{\displaystyle x^{3}+7x^{2}+8x+2.} இன் காரணிகளைக் காணல்:
சில முயற்சிகள் மூலம் இக்கோவையின் மதிப்பை பூச்சியமாக்கக் கூடிய *x* இன் ஒரு மதிப்பைக் கண்டுபிடித்துக் கொள்ளவேண்டும். 
{\displaystyle (x-1)} ஒரு காரணியா என்பதைச் சோதிக்க பல்லுறுப்புக்கோவையில் {\displaystyle x=1} எனப் பிரதியிட:

{\displaystyle {\begin{aligned}x^{3}+7x^{2}+8x+2&=(1)^{3}+7(1)^{2}+8(1)+2\\&=1+7+8+2\\&=18\end{aligned}}}
கிடைக்கும் மதிப்பு பூச்சியமாக இல்லாமல் 18 ஆக இருப்பதால் தரப்பட்ட பல்லுறுப்புக்கோவையின் காரணி {\displaystyle (x-1)} இல்லை. அடுத்ததாக {\displaystyle (x+1)} காரணியா என்று சோதித்துப் பார்ப்பதற்கு {\displaystyle x=-1} எனப் பிரதியிட:

{\displaystyle (-1)^{3}+7(-1)^{2}+8(-1)+2=0}
எனவே {\displaystyle x-(-1)=x+1} ஒரு காரணி; {\displaystyle -1} ஒரு மூலம்

இப்பொழுது {\displaystyle x^{3}+7x^{2}+8x+2} கோவையை {\displaystyle (x+1)} காரணியால் வகுக்க:

{\displaystyle {x^{3}+7x^{2}+8x+2 \over x+1}=x^{2}+6x+2}
{\displaystyle x^{2}+6x+2} ஒரு இருபடிக்கோவை என்பதால் இருபடி வாய்பாடு கொண்டு இதன் மூலங்களை {\displaystyle -3\pm {\sqrt {7}}.} எனக் காணலாம்.
எனவே {\displaystyle x^{3}+7x^{2}+8x+2} இன் மூன்று காரணிகள்:

{\displaystyle x+1,} {\displaystyle x-(-3+{\sqrt {7}}),} {\displaystyle x-(-3-{\sqrt {7}}).}

மேற்கோள்கள்
-----------

1. ↑  Sullivan, Michael (1996), *Algebra and Trigonometry*, Prentice Hall, p. 381, ISBN 0-13-370149-2.
2. ↑  Sehgal, V K; Gupta, Sonal, *Longman ICSE Mathematics Class 10*, Dorling Kindersley (India), p. 119, ISBN 978-81-317-2816-1.
3. ↑  Bansal, R. K. *Comprehensive Mathematics IX*, Laxmi Publications, p. 142, ISBN 81-7008-629-9.
**காரக்ஸ்** (Κόραγος) என்பவர் மாசிடோனிய படையின் ஒரு புகழ்பெற்ற வீரர் மற்றும் பேரரசர் அலெக்சாந்தரின் தோழர். இவர் பங்கராசியம் என்னும் விளையாட்டில் சிறந்த வீரரான ஏதென்சின் டியோக்சிபசிடம் சண்டையிட்டு தோல்வி அடைந்ததற்காக நன்கு அறியப்படுகிறார்.

மாசிடோனிய பேரரசர் வைத்த விருந்தின் போது, காரகஸ் டியோக்சிபசிடம் ஒண்டிக்கு ஒண்டி சண்டைக்கு வருமாறு சவால் விட்டார் அதை அவர் ஏற்றுக்கொண்டார். காரக்ஸ் கையிலேவேல், ஈட்டி, சுத்தி, வாள் முதலிய ஆயுதங்களுடன், உடலில் வெண்களக் கவசம் அணிந்துக் கொண்டு சண்டையிட வந்தார். அதேசமயம் டியோக்சிபஸ் ஒரு கிளப் (கதை) ஆயுதத்தைமட்டும் கொண்டு சண்டைக்கு வந்தார். டியோக்சிபசால் இவரது ஈட்டி சிதறடிக்கபட்டதால், காரகஸ் தனது வாளைக் கொண்டு டியோக்சிபசை வீழ்த்த எத்தணித்தார். ஆனால் இவர் தனது கத்தியை உருவுவதற்கு முன்பே டியோக்சிபஸ் இந்த மாசிடோனிய வீரரைக் கவிழ்க்க தனது பங்கராசியம் நுட்பங்களைப் பயன்படுத்தி தரையில் தள்ளிவிட்டு, மல்லாந்து விழுந்துகிடந்த இவரது கழுத்தில் ஒரு காலை வைத்து மிதித்து, அழுத்திக் கொண்டிருந்தார். இதன்பின்னர் காரக்ஸ் காப்பாற்றபட்டு விடுவிக்கபட்டார். மேலும் டியோக்சிபஸ் சண்டையின் வெற்றியாளராக அறிவிக்கப்பட்டார், இது மாசிடோனியர்களிடையே ஏமாற்றத்தையும் ஏதெனியர்களிடையே மகிழ்ச்சியையும் ஏற்படுத்தியது. )

டியோக்சிபசை தற்கொலை முடிவுக்கு தள்ளிய பிற்கால சதியில் காராக்கஸ் ஈடுபட்டாரா என்பது தெரியவில்லை.
**பிரகார்**  (Prahaar, சமசுகிருதம்:प्रहार, தாக்கு) இந்தியாவின்  பாதுகாப்பு ஆராய்ச்சி மற்றும் வளர்ச்சி அமைப்பினால் வடிவமைக்கப்பட்டுள்ள திட எரிபொருளைக் கொண்டியங்கும் ஓர் **தரைக்குத் தரையிடை குறுந்தொலைவு புவியீர்ப்புப்பாதை ஏவுகணை** ஆகும். இதில் பல திசைகளிலும் வெடிக்கும் போர்த்தளவாடங்கள் பொருத்தப்பட்டு தந்திர மற்றும் முகனையான இலக்குகளைத் தாக்கவியலும்.  ஒரே நேரத்தில் எல்லாத் திசைகளிலும் ஆறு இலக்குகளை இந்த ஏவுகணை தாக்கவல்லது. 200 கிலோ வரையிலான வெவ்வேறு வகை வெடிபொருள்களை தாங்கிச் செல்லும் திறன் கொண்டது.

மேம்பாடும் வரலாறும்
-------------------

இரண்டு ஆண்டுகளுக்கும் குறைவான காலத்தில் இந்த ஏவுகணையை டிஆர்டிஓ உருவாக்கியுள்ளது. 150 கிமீ தொலைவிலுள்ள இலக்குகளைத் தாக்கக்கூடிய இந்த ஏவுகணை நீண்ட தூர ஏவுகணைகளுக்கும் மத்திய தொலைவு ஏவுகணைகளுக்கும் இடையேயான இடைவெளியை போக்கும். சாலையோர ஏவுகணை உந்திலிருந்து ஏவக்கூடியத் தன்மை போர்ந்திரத்திற்கான மற்றும் முக்கியமான இலக்குகளை தாக்க இராணுவத்திற்கு உதவியாக உள்ளது. 

ஒப்பீட்டளவில் மற்ற ஏவுகணைகளைக் காட்டிலும் செலவு குறைவு. எல்லா வகையான கால நிலைகளிலும் இலக்குகளைத் தாக்கக் கூடியது. போர்களத்தில் மிகவும் துல்லியமாகவும், விரைவாகவும் செயல்பட வல்லது.திட எரிபொருளைப் பயன்படுத்துவதால் திரவ எரிபொருளைப் பயன்படுத்தும் பிரித்வியை விட விரைவாக ஏவக்கூடியது. 

சூலை 21, 2011 அன்று ஒரிசா மாநிலத்தின் கடல் பகுதியில் உள்ள சண்டிப்பூரில் இந்த ஏவுகணையின் முதல் சோதனையோட்டம் வெற்றிகரமாக நடத்தப்பட்டது. இந்தச் சோதனையின்போது 150 கிமீ தொலைவில் வங்காள விரிகுடாவில் அமைக்கப்பட்டிருந்த இலக்கை 250 வினாடிகளில் அடைந்தது.

மேலும் பார்க்க
--------------

* பிரித்வி ஏவுகணை
* ஆகாஷ் ஏவுகணை

வெளியிணைப்புகள்
---------------

* First test launch video of the misile

மேற்கோள்கள்
-----------

1. ↑
2. ↑  தினமணி செய்தி
3. ↑   India test fires short range ballistic missile
4. ↑   Prahaar missile test-fired successfully
5. ↑   India Successfully tests short range ballistic missile
6. ↑   பரணிடப்பட்டது 2011-07-23 at the வந்தவழி இயந்திரம் India successfully test-fires Prahaar missile
7. ↑   DRDO press release on Livefist
**உகம் சிங் போகாட்** (28 பிப்ரவரி 1926 - 26 பிப்ரவரி 2015) ஒரு இந்திய அரசியல்வாதியும் மற்றும் 1990 முதல் 1991 வரை அரியானா மாநில முதல்வராக பணியாற்றியவரும் ஆவார்.. முதலமைச்சருக்கு முன்பு அவர் சார்க்கி தாத்ரி சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.

ஆரம்பகால வாழ்க்கை மற்றும் கல்வி
-------------------------------

உகம் சிங் 1926 பிப்ரவரி 28 அன்று அரியானாவின் சர்கி தாத்ரி மாவட்டம் (அப்போதைய பிவானி மாவட்டம், பஞ்சாப் ) தானி போகாட்டில், இந்து ஜாட் குடும்பத்தில் பிறந்தார். அவர் 1975 - 1978 வரைஇந்திய இராணுவத்தில் சுபேதாராகப் பணிபுரிந்தார். .[]
[  ]

அரசியல் வாழ்க்கை
----------------

உகம் சிங் முதல் முறையாக மேலும் 1977 ஆம் ஆண்டில் தாத்ரியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.இந்த காலகட்டத்தில் அரியானா அமைச்சரவையில் அவருக்குப் பதவியும் அளிக்கப்பட்டது. பின்னர் 1982 மற்றும் 1987 ஆம் ஆண்டுகளில் இரண்டு முறை சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தில் இருந்த அவர் 1990 ஜூலை முதல் 1991 மார்ச் வரை முதலமைச்சராகவும், இரண்டு முறை அரியானாவின் துணை முதல்வராகவும் இருந்தார் .

குறிப்புகள்
-----------

1. ↑  "State Elections, 1977 Legislative Assembly of Haryana" (pdf). Election Commission of India. p. 5. 26 January 2020 அன்று பார்க்கப்பட்டது.
2. ↑  "Former CM of Haryana Master Hukam Singh Fogaat passed away".. பார்த்த நாள்: 22 January 2020.
எண் 4 காட்டும் அளவு ஒரு சாண்.
**சாண்** என்பது பண்டையத் தமிழர்கள் நீளத்தை அளப்பதற்கு பயன்படுத்திய அளவை முறையின் அலகுகளில் ஒன்று. சாண் ஒரு முழத்தில் சரி பாதி. உலக அளவை முறையில் ஒன்பது அங்குலம் ஆகும். தனிப்பட்ட அளவு கருவிகளைச் சார்ந்திராமல், தமது உடம்பின் பாகங்களைக் கொண்டு அன்றாட வாழ்க்கையில் தேவைப்படும் பொருட்கள் (கயிறு, கம்பு, துணி...) நீளங்கள் மற்றும் இரு குறிப்பிட்ட பொருட்களுக்கு இடைப்பட்ட தூரம் (ஓரளவு சிறியதான) ஆகியவற்றை அளக்கும் வழமையைத் தமிழர்கள் கொண்டிருந்தனர். அவர்கள் பயன்படுத்திய அலகுகளுள் விரற்கடை, சாண் மற்றும் முழம் ஆகியவை பரவலானவை.

ஐந்து விரல்களையும் ஒரு சமதளத்தின் மீது விரித்தநிலையில் வைத்தால் கட்டை விரலின் மேல் நுனியிலிருந்து சுண்டுவிரலின் மேல் நுனிவரையுள்ள அளவு ஒரு சாண் எனப்படும். ஒவ்வொரு மனிதருக்கும் உடல் அளவுகள் மாறுபடும் என்பதால் விரற்கடை, சாண் மற்றும் முழம் ஆகிய அலகுகள் குறிக்கும் தூரம் அளக்கும் ஆட்களைப் பொறுத்து மாறுபடும் தன்மையுடையது என்றாலும் சாதாரண மக்களும் எளிதாக பயன்படுத்தக்கூடிய ஒரு அளவை முறையாக உள்ளது குறிப்பிடத்தக்கது.

12 விரற்கடை = 1 சாண்
2 சாண் = 1 முழம்

மேலும் பார்க்க
--------------

* விரற்கடை
* முழம்
**உக்கல் வைதீஸ்வரர் கோயில்** தமிழ்நாட்டில் திருவண்ணாமலை மாவட்டம், உக்கல் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வைத்தீஸ்வரர், உமாமகேஸ்வரி சன்னதிகளும், விநாயகர், முருகர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை சோமவாரம் முக்கிய திருவிழாவாக நடைபெறுகிறது. [[தை மாதம்]] தைப்பூசம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சாணம்
**சாணம்** அல்லது *சாணி* என்பது கால்நடையான மாட்டினுடைய கழிவினைக் குறிப்பதாகும். இச்சாணம் இயற்கை உரம், இயற்கை எரிவாயு தயாரிக்க பயன்படுகிறது. இந்துத் தமிழர்களின் வழிபாடுகளுக்கு பயன்படும் திருநீறு தயாரிக்கவும், இந்துத் தமிழர்களின் இல்ல வாசல்களில் மெழுகவும் பயன்படுகிறது. இதனை கிருமிநாசினி என இந்துத் தமிழர்கள் கருதுகிறார்கள்.

இச்சாணத்தினை வயல் வெளிகளுக்கு உரமாக பயன்படுத்துகின்றனர். இது இயற்கை உர வகைச் சார்ந்தது. இந்த சாணத்தில் நைட்டிரஜனும், கால்சியமும், பாஸ்பரசும் காணப்படுகின்றன. இச்சாணத்தினை வைத்து தயாரிக்கப்படும் சாண எரிவாயுவில் மீத்தேன் மற்றும் கார்பன் டை ஆக்சைடு அதிகம் காணப்படுகின்றன. இச்சாண எரிவாயு மரபு சாரா எரிசக்தியாக உபயோகப்படுத்தப்படுகிறது.

இந்துத் தமிழர் இல்லங்களில் சாணம் இட்டு மெழுகுதல் என்ற வழக்கம் உள்ளது. இந்துகளில் திருநீறு செய்யும் முறைகளில் சாணத்திலிருந்து தயாரிப்பதும் ஒரு வகையாகும். சாணத்திலிருந்து விபூதி, பல்பொடி, கொசு விரட்டி, சாம்பிராணி ஆகியவை தயாரிக்கப்படுகின்றன. மயிலாப்பூர் முண்டகக்கன்னியம்மன் கோயிலில் சாணத்திலிருந்து தட்டப்பட்ட வரட்டியை பொங்கல் வைக்க உபயோகம் செய்து, பின் அதன் சாம்பலை பிரசாதமாக தருகின்றார்கள்.

இவற்றையும் காண்க
----------------

ஆதாரங்கள்
---------

1. ↑  "மாட்டு சாணத்தில் விபூதி தயாரிக்கலாம்'- தினமலர் முதல் பக்கம் 
[*தொடர்பிழந்த இணைப்பு*]
2. ↑  வரட்டி சாம்பலே பிரசாதம்!-தினமலர் கோயில்கள்

வெளி இணைப்புகள்
---------------
**ஆவணக் கோப்பு வடிவம்** (document file format) என்பது உரைக்கோப்பு அல்லது இருமக்கோப்பு என்ற கணியக் கோப்புகளுக்குத் தேவையான வடிவம் ஆகும். ஒரு கணினி திரும்பத்திரும்ப பயன்டுத்துவதற்கான ஆவணத்தை, கணியத் தரவு தேக்ககத்தில் சேமிக்கிறது. இவ்வகை மறுபயன்பாட்டிற்கு தேவையான, அந்த ஆவணத்திற்கான சேமிப்பு வடிவமே, ஆவணக் கோப்பு வடிவம் என்றழைக்கப் படுகிறது. இச்சூழலில், அங்கே திரளாகவும், மாறுபாடுகள் கொண்டதாகவும் ஆவணக் கோப்பு வடிவங்கள் காணப்படுகின்றன. எதிர்காலத்திற்குத் தேவையான மிகவும் அடிப்படையான நுட்ப வடிவம் எக்ஸ்எம்எல் என்று, ஒரு மேலோட்டமான கணக்கெடுப்புத் தெரிவிக்கிறது. அதைப்போலவே, பி.டி.எவ் என்பது நிலையான வடிவமைப்புக் கொண்ட ஆவணங்களுக்கு உரிய வடிவமாகத் திகழும். எடுத்துக்காட்டுகள் XML அடிப்படையிலான திறநிலை வடிவ சீர்தரங்கள்( open format standards) DocBook, எக்சு.எச்.டி.எம்.எல், புதிய வருகையான [[சீர்தரத்துக்கான அனைத்துலக நிறுவனம்(ISO) /அனைத்துலக மின்னுட்ப ஆணையம் (International Electrotechnical Commission(IEC) சீர்தரங்கள், திறந்த ஆவண வடிவம் (ISO 26300:2006) மற்றும் ஒப்பிசு ஓப்பின் எக்சு.எம்.எல் (ISO 29500:2008) போன்றவைகளைக் கூறலாம்.

பொதுவான ஆவணக்கோப்பு வடிவங்கள்
-----------------------------

நிறையுரை வடிவம் (Rich Text Format - RTF) — என்ற வடிவம், 1987 முதல் மைக்ரோசாப்ட் நிறுவனத்தால், அவர்களது மென்பொருட்களுக்காகவும், வளர்த்தோங்கச் செய்யப்படுகிறது. பல்லியக்குத்தள ஆவணப் பரிமாற்ற நிகழவும் இது பயனாகிறது

மேற்கோள்கள்
-----------

1. ↑  Microsoft Corporation (May 1999). "Rich Text Format (RTF) Specification, version 1.6". 2010-03-13 அன்று பார்க்கப்பட்டது.
2. ↑  "4.3 Non-HTML file formats". e-Government Unit. May 2002. February 18, 2010 அன்று மூலம் பரணிடப்பட்டது. 2010-03-13 அன்று பார்க்கப்பட்டது.
3. ↑  "RTF (.rtf)—Wolfram Language Documentation". *reference.wolfram.com*.
4. ↑  "WD: Rich Text Format (RTF) Specification 1.7". *support.microsoft.com*.
5. ↑  "Techtree.com India > Technology News, Reviews of Mobile Phones, PC Hardware and Electronics, Free Downloads, Forums, Helpdesk, Ask Tech Tree". 2013-10-29. Archived from the original on October 29, 2013.CS1 maint: unfit url (link)
6. ↑  Ranjan Parekh, Ranjan (2006). *Principles of Multimedia*. Tata McGraw-Hill. பக். 87. பன்னாட்டுத் தரப்புத்தக எண்:0-07-058833-3.
**உக்கடம் மேம்பாலம்** (Ukkadam Flyover) கோயம்புத்தூர் நகரில் 2.5 கி.மீ. நீளமுள்ள மேம்பாலமாகக் கட்டப்பட்டு வருகிறது.  இது உக்கடம்-ஆத்துபாலம் மேம்பாலம் என்றும் அழைக்கப்படுகிறது.

பின்னணி
-------

2019-ஆம் ஆண்டு மேம்பாலத்துக்கான அடிக்கல் நாட்டப்பட்டது. உக்கடம் மற்றும் ஆத்துப்பாலம் சந்திப்புகளில் ஏற்படும் போக்குவரத்து நெரிசலை குறைக்கும் வகையில் இந்த மேம்பாலம் அமைக்கப்பட்டுள்ளது.

திட்டமிடல்
----------

இந்த மேம்பாலம் உக்கடம் சமிக்ஞை அருகே ஒப்பணகார தெருவின் மேற்கு முனையில் தொடங்கி கரும்புகடை வழியாக ஆத்துபாலம் சந்திப்பை நோக்கிச் சென்று பொள்ளாச்சி சாலை மற்றும் பாலக்காடு சாலையில் இரண்டு கிளைகளாகப் பிரிகிறது. இந்த மேம்பாலம் சுங்கம் கிளைவழி சாலையில் வெளியேறும் மற்றும் நுழைவுப் பாதையைக் கொண்டிருக்கிறது.

மேலும் பார்க்கவும்
------------------

* கோயம்புத்தூர் மேம்பாலங்கள்

மேற்கோள்கள்
-----------

1. ↑  "உக்கடம் மேம்பால பணிகளை 2023-ஆம் ஆண்டு மார்ச் மாதத்திற்குள் முடிக்கத் திட்டம்". Times of India.. பார்த்த நாள்: 26 January 2023.
2. ↑  "CM lays foundation for Ukkadam flyover extension work". *The Hindu*. 5 Feb 2021. .
3. 1 2  "Ukkadam flyover to be extended". *The Hindu*. 30 September 2020. .
**தில்லை** என்பது இக்காலச் **சிதம்பரம்**. தில்லை என்பதே ஒருவகை மலர். இது மிகுயாக இருந்த ஊர் ஆதலால் இந்த ஊருக்கு இந்தப் பெயர் வழங்கலாயிற்று. பெரிய புராணம் இந்த ஊரிலும் அங்கிருந்த நந்தவனத்திலும் பூத்திருந்ததாக இரண்டு பாடல்களில் தெரிவிக்கிறது. 

அந்தப் பூக்களை அகர வரிசைப்படுத்திக் காணும்போது இவ்வாறு அமைகிறது. 

ஆரம் 
இலவங்கம் 
கற்பு 
கன்னிகாரம் 
குரவம் 
கூவிளம் 
கொன்றை 
சண்பகம் 
சரளம் 
சாதி 
சூத வகுளம் 
செருந்தி 
நந்திகரம் 
நரந்தம் 
நாகம் 
நாளிகேரம் 
பலாசு 
பாடலம் 
புன்னை 
பூக ஞாழல் 
மந்தாரம் 
மரு 
மாலதி 
மேகசாலம் 
மௌவல் 
வஞ்சி 
வழை 
வன்னி 
வாழை 
வீரம்

மேற்கோள்
--------

1. ↑      

239   

நாக சூத வகுளஞ் சரளஞ் சூழ் நாளிகேரம் இலவங்கம் நரந்தம்  

பூக ஞாழல் குளிர் வாழை மதூகம் பொதுளும் வஞ்சி பல எங்கும் நெருங்கி  

மேக சாலமலி சோலைகள் ஆகி மீது கோகிலம் மிடைந்து மிழற்றப்  

போக பூமியினும் மிக்கு விளங்கும் பூம்புறம்பணை கடந்து புகுந்தார். 1.5.93
2. ↑   240   

வன்னி கொன்றை வழை சண்பகம் ஆரம் மலர்ப் பலாசொடு செருந்தி மந்தாரம்  

கன்னி காரங் குரவங் கமழ் புன்னை கற்பு பாடலம் கூவிளம் ஓங்கித்  

துன்னு சாதி மரு மாலதி மௌவல் துதைந்த நந்திகரம் வீரம் மிடைந்த  

பன் மலர்ப் புனித நந்தவனங்கள் பணிந்து சென்றனன் மணங்கமழ் தாரான். 1.5.94
**சாதனைகள் எப்போதும் சாத்தியம்தான்** நூல்  கிரண் பேடியின் திகார் சிறை சீர்திருத்த அனுபவங்களின் ஆங்கில நூலின் தமிழ் மொழிபெயர்ப்பு. கவிதா பப்ளிகேஷன் இந்நூலை வெளியிட்டுள்ளது. மொழிபெயர்த்துள்ளவர் சிறந்த கவிஞரும் மொழிபெயர்ப்பாளருமான சிற்பி பாலசுப்பிரமணியம்.

பல மாதங்களாக காலியாக இருந்த தில்லி சிறைத்துறையின் இன்ஸ்பெக்டர் ஜெனரல் (ஐ.ஜி) ஆகப் பணியில் அமர்ந்தவர் கிரண் பேடி. பலரும் தவிர்க்கும் ’தண்டனைப் பதவி’யாகக் கருதப்பட்ட அப்பணியைப்பொறுப்பேற்ற கிரண்பேடியின் ஆவணப்படுத்தப்பட்ட அனுபவங்கள் மற்றும் செய்திகளின் தொகுப்பாக, ஒரு பிரம்மாண்டமான மாற்றம் உருவான விதத்தை சொல்லும்படி உருவாக்கப்பட்ட நூல் இது.

கொடிய குழுச்சண்டைகள், பயங்கரமான ஊழல், வன்முறை, போதைப்பொருள் நடமாட்டம் என்று நம்பிக்கைக்கு இடமேயில்லாத நரகக் குழியாகத் தோன்றிய திகார் சிறைக்கு ஒரு போர் வீராங்கனையாகப் பொறுப்பேற்று ’நீங்கள் பிரார்த்தனை செய்வதுண்டா’ என்ற கேள்வியுடன் ஆரம்பித்து, பல தன்னார்வத் தொண்டு நிறுவனங்களின் தொண்டுடன் மனிதர்கள் நம்பிக்கையுடன் வாழக்கூடிய இடமாக அதை மாற்றியதுவரையான பல்வேறு கட்டங்கள், பிரச்சனைகள், எதிர்ப்புகள், சளைக்காத முயற்சிகள் ஆகியவற்றின் தொகுப்பு இந்நூல்.

மேற்கோள்கள்
-----------

1. 1 2 3  சாதனைகள் எப்போதும் சாத்தியம்தான்;கவிதா வெளியீடு
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-09-06 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2014-09-06 அன்று பார்க்கப்பட்டது.
4. ↑